הרב **מאיר אליהו** הוא רב, פוסק הלכה, דרשן, מקובל ומחבר ספרים חרדי-ספרדי.

ביוגרפיה
--------

הרב מאיר אליהו גדל בבית חילוני וחזר בתשובה בעקבות מחלתה של אמו במהלך שירותו הצבאי. לאחר חזרתו בתשובה למד בישיבת "אשרי האיש", שם הוא למד בחברותא עם ראש הישיבה, הרב יוסף בן פורת.

אחר כמה שנים בישיבה, טס הרב לארצות הברית ולמד שם בישיבת "חיים ברלין" בראשות הרב אהרון משה שכטר.

הרב החל את דרכו כרב ופוסק בניו יורק קווינס (באנגלית: Queens) בקהילת "בית ישראל".

לאחר מכן שימש כרב קהילת ״מאור יצחק״ במיאמי שבארצות הברית, ובשנת 2010 שב לישראל והחל להעביר שלושה שיעורים קבועים השונים זה מזה בעניינם.

השיעור הראשון בבית הכנסת "תפארת ירושלים – לעדת היזדים", שם מרבה הרב להאריך בחקירות וסוגיות בהלכה ובקבלה. פסקים רבים אשר פסק בעצמו מובאים באותם השיעורים, והם נדפסים בספרי השאלות ותשובות שלו "מרכבות ארגמן".

השיעור השני בבית הכנסת הגדול "מוסיוף", שם הנושא המועבר הוא פרשת השבוע עם גלישות לדברי מוסר ואקטואליה.

השיעור השלישי מועבר בבית כנסת "משכן יהודה" שבעיר מעלה אדומים, ושם נושא השיעור בדרך כלל סובב הולך אודות עניינים אקטואליים.

משנתו החינוכית וההלכתית
-----------------------

בשיעוריו עוסק הרב הן בנושאים השקפתיים ונושאים בקבלה והן בשאלות הלכתיות אקטואליות המתחדשות עם התפתחות המדע והזמן כגון בינה מלאכותית, אם פונדקאית, זירוז לידה באופן מלאכותי, ובנושא בשר מעבדה האם הוא נידון כבשרי או פרווה. בשנת 2023 הופנתה אליו שאלה הלכתית מאישה שנאנסה והתעברה ממחבל במהלך מתקפת הפתע על ישראל ושאלה בעניין הפלת העובר. וכן עסק במדרגתם של הרוגי המלכות שנרצחו במהלך מתקפת הפתע ובנושאים הלכתיים הנוגעים בשבויים בעזה.

בשיעוריו במוסר וקבלה עסק בין השאר בסדרות שיעורים בנושאים כמו מסע הנשמה לאחר מיתתו של האדם, תהליך המיתה ובחיים שלאחר המוות, בנושא אחרית הימים, חגים ומועדי השנה, מגילת קהלת ותפילה.

שיעוריו מתאפיינים בדיבור מהיר ומקורות רבים יחסית.

שיעוריו מתפרסמים ברשתות החברתיות ובאתר רשמי.

ספריו
-----

הרב אליהו חיבר סדרת ספרים בשם '**מעשה מרכבה**' (מרכבות פרעה - 3 כרכים, מרכבות הגמול - 6 כרכים) העוסקים בנושאים קבליים כחיים אחרי המוות, גלגול נשמות, ועוד.

בנוסף, סדרת ספרי שאלות ותשובות בהלכה בשם '**שו"ת מרכבות ארגמן**' (9 כרכים), שעליהם הוא גם מעביר שיעורים בעיון, בדרך כלל בבית כנסת היזדים.

כמו כן חיבר סדרת ספרים על התורה (גם היא בשם '**מרכבות ארגמן'**, 3 כרכים) שבדרך כלל הוא מעביר מתוכה שיעורים עם חידושים מהספר בבית הכנסת מוסיוף.

כמו כן חיבר ספר בשם **מרכבות קודש**-מדריך להבאת ילדים קדושים לעולם.

בשנת התשפ"ד פרסם הרב ספר נוסף בשם "**אוצרות המקדש**"- ובו מגולל הרב את האירועים המרכזיים בתולדות עם ישראל בתקופת הגלות ובתקופת בית המקדש וחוקר היכן נמצאים כיום כלי המקדש.

חיים אישיים
-----------

הרב אליהו נשוי ואב למספר ילדים. מתגורר בשכונת נחלאות בירושלים.

קישורים חיצוניים
----------------

ויקישיתוף מדיה וקבצים בנושא **מאיר אליהו** בוויקישיתוף
* 

* אתר האינטרנט הרשמי של מאיר אליהו
* 

* מאיר אליהו, ברשת החברתית פייסבוק

* מאיר אליהו, ביישום טלגרם

* מאיר אליהו, ברשת החברתית טיקטוק

* מאיר אליהו, סרטונים בערוץ היוטיוב
* שמעון כהן, ‏עשה לך רב: 10 הרבנים הבולטים בישראל, באתר ‏מאקו‏, 14 באוקטובר 2014
* סיפור החזרה בתשובה של הרב מאיר אליהו, סרטון בערוץ "הרב מאיר אליהו", באתר יוטיוב (אורך: 09:57)
* שיעורי הרב מאיר אליהו באתר "קול הלשון"

הערות שוליים
------------

1. ↑   הרב מאיר אליהו | עזה הסוררת | מוסאיוף - ה’תשפ"ד, סרטון בערוץ "הרב מאיר אליהו", באתר יוטיוב (אורך: 42:10)
2. ↑  הרב מאיר אליהו - כיכר השבת, באתר www.kikar.co.il
3. ↑   סיפור החזרה בתשובה של הרב מאיר אליהו, סרטון בערוץ "הרב מאיר אליהו", באתר יוטיוב (אורך: 09:57)
4. ↑  *הרב מאיר אליהו | בינה מלאכותית | יזדים - ה׳תשפ״ג*, נבדק ב-2023-11-06
5. ↑  *הרב מאיר אליהו | אמא יש רק אחת? | יזדים -ה׳תשפ״ד*, נבדק ב-2023-11-06
6. ↑  *הרב מאיר אליהו | האם מותר לעשות זירוז לידה?*, נבדק ב-2023-11-06
7. ↑  *הרב מאיר אליהו | האם הבשר כשר? | יזדים - ה׳תשפ״ג*, נבדק ב-2023-11-06
8. ↑  *הרב מאיר אליהו | מעוברת ממחבל | משכן יהודה - ה'תשפ"ד*, נבדק ב-2023-11-05
9. ↑  *הרב מאיר אליהו | חילוני שנרצח, הוא הרוג מלכות? | יזדים -ה׳תשפ״ד*, נבדק ב-2023-11-05
10. ↑  *הרב מאיר אליהו | שבויים בעזה | משכן יהודה - ה׳תשפ״ד*, נבדק ב-2023-11-05
11. ↑  *הרב מאיר אליהו | מסע הנשמה חלק א' l סוד המיתה*, נבדק ב-2023-11-08
12. ↑  *הרב מאיר אליהו | אירועי אחרית הימים | יזדים*, נבדק ב-2023-11-08
13. ↑  *הרב מאיר אליהו - חודש אלול וימי הרחמים*, נבדק ב-2023-11-08
14. ↑  *הרב מאיר אליהו | מגילת קהלת | חלק א'*, נבדק ב-2023-11-08
15. ↑  *הרב מאיר אליהו - פס' תפילת ערבית*, נבדק ב-2023-11-08
16. ↑  שמעון כהן, ‏עשה לך רב: 10 הרבנים הבולטים בישראל, באתר ‏מאקו‏, 14 באוקטובר 2014
17. ↑  *הרב מאיר אליהו | מעשה מרכבה - מרכבות הגמול | ספר שאסור לפספס!!!*, נבדק ב-2023-07-17
18. ↑  הרב מאיר אליהו מסביר על הספר מרכבות קודש באתר יוטיוב
19. ↑  *הרב מאיר אליהו | הספר החדש "אוצרות המקדש" - מרתק!*, נבדק ב-2024-02-01